CELEX: 32019D1728
Language: hr
Date: 2019-10-15 00:00:00
Title: Provedbena odluka Komisije (EU) 2019/1728 оd 15. listopada 2019. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća

16.10.2019   
               
               
                  HR
               
               
                  Službeni list Europske unije
               
               
                  L 263/32
               
            
         PROVEDBENA ODLUKA KOMISIJE (EU) 2019/1728
         оd 15. listopada 2019.
         o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2009/48/EZ Europskog parlamenta i Vijeća (2) pretpostavlja se da su igračke koje su sukladne usklađenim normama ili njihovim dijelovima, a na koje su upućivanja objavljena u Službenom listu Europske unije, ujedno sukladne zahtjevima obuhvaćenima tim normama ili njihovim dijelovima, a koji su utvrđeni u članku 10. te direktive i njezinu Prilogu II.
                  
               
                     (2)
                  
                  
                     Dopisom M/445 od 9. srpnja 2009. Komisija je Europskom odboru za normizaciju (CEN) i Europskom odboru za elektrotehničku normizaciju (Cenelec) podnijela zahtjev za izradu novih i reviziju postojećih usklađenih normi za potrebe Direktive 2009/48/EZ.
                  
               
                     (3)
                  
                  
                     U točki 13. dijela III. Priloga II. Direktivi 2009/48/EZ utvrđene su migracijske granične vrijednosti za 19 elemenata igračaka ili njihovih sastavnih dijelova, koje se ne smiju prijeći. Međutim, te se migracijske granične vrijednosti ne primjenjuju ako se opasnost može isključiti, primjerice zbog nedostupnosti jednog ili više elemenata sastavnog dijela igračke.
                  
               
                     (4)
                  
                  
                     Na temelju zahtjeva M/445 od 9. srpnja 2009. CEN je u usklađenoj normi EN 71-3:2013+A3:2018, na koju je upućivanje objavljeno u Službenom listu Europske unije (3), revidirao migracijske granične vrijednosti za određene elemente kako bi se u ispitnim metodama opisanima u normi EN 71-3 odražavao najnoviji tehnički i znanstveni napredak. Konkretno, napredovalo se u mjerenju kroma VI i organskih spojeva kositra i boljoj kontroli eksperimentalnih uvjeta pri ispitivanjima te je poboljšana struktura norme EN 71-3 kako bi se olakšala primjena u praksi. Na temelju toga donesena je usklađena norma EN 71-3:2019 za otpuštanje određenih elemenata.
                  
               
                     (5)
                  
                  
                     Komisija je s CEN-om ocijenila je li usklađena norma EN 71-3:2019 za otpuštanje određenih elemenata, koju je izradio CEN, u skladu sa zahtjevom M/445 od 9. srpnja 2009.
                  
               
                     (6)
                  
                  
                     Usklađena norma EN 71-3:2019 ispunjava zahtjeve koje nastoji obuhvatiti i koji su utvrđeni u Direktivi 2009/48/EZ. Stoga je primjereno objaviti upućivanje na tu normu u Službenom listu Europske unije.
                  
               
                     (7)
                  
                  
                     Usklađena norma EN 71-3:2019 zamjenjuje usklađenu normu EN 71-3:2013+A3:2018. Stoga je na potonju iz Službenog lista Europske unije nužno ukloniti upućivanje. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađene norme EN 71-3:2019, uklanjanje upućivanja na usklađenu normu EN 71-3:2013+A3:2018 potrebno je odgoditi.
                  
               
                     (8)
                  
                  
                     Potpuni popis upućivanja na usklađene norme izrađene za potrebe Direktive 2009/48/EZ koje ispunjavaju zahtjeve koji se njima žele obuhvatiti trebao bi se radi jasnoće i racionalnosti objaviti u jednom aktu. Stoga bi u ovu Odluku trebalo uključiti upućivanja na europske norme koja su trenutačno objavljena u Službenom listu Europske unije (4). Stoga je izvan snage potrebno staviti i Provedbenu odluku Komisije (EU) 2019/1254 (5).
                  
               
                     (9)
                  
                  
                     Sukladnost s usklađenom normom pretpostavlja sukladnost s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za igračke izrađene za potrebe Direktive 2009/48/EZ, a navedene u Prilogu I. ovoj Odluci, objavljuju se u Službenom listu Europske unije.
         
         
            Članak 2.
            Upućivanja na usklađene norme za igračke izrađene za potrebe Direktive 2009/48/EZ, a navedene u Prilogu II. ovoj Odluci, uklanjanju se iz Službenog lista Europske unije od datuma utvrđenih u tom prilogu.
         
         
            Članak 3.
            Provedbena odluka (EU) 2019/1254 stavlja se izvan snage.
         
         
            Članak 4.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 15. listopada 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 316, 14.11.2012., str. 12.
         
            (2)  Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka (SL L 170, 30.6.2009., str. 1.).
         
            (3)  SL C 282, 10.8.2018., str. 3.
         
            (4)  Komunikacija Komisije u okviru provedbe Direktive 2009/48/EZ Europskog parlamenta i Vijeća o sigurnosti igračaka (SL C 282, 10.8.2018., str. 3.).
         
            (5)  Provedbena odluka Komisije (EU) 2019/1254 оd 22. srpnja 2019. o usklađenim normama za sigurnost igračaka izrađenima za potrebe Direktive 2009/48/EZ Europskog parlamenta i Vijeća (SL L 195, 23.7.2019., str. 43.).
      
      
         
            PRILOG I.
            
                        
                           Br.
                        
                     
                     
                        
                           Upućivanje na normu
                        
                     
                  
                        1.
                     
                     
                        EN 71-1:2014+A1:2018 Sigurnost igračaka – 1. dio: Mehanička i fizikalna svojstva
                     
                  
                        2.
                     
                     
                        EN 71-2:2011+A1:2014 Sigurnost igračaka – 2. dio: Zapaljivost
                     
                  
                        3.
                     
                     
                        EN 71-3:2019 Sigurnost igračaka – 3. dio: Otpuštanje određenih elemenata
                     
                  
                        4.
                     
                     
                        EN 71-4:2013 Sigurnost igračaka – 4. dio: Eksperimentalna oprema za kemiju i srodne aktivnosti
                     
                  
                        5.
                     
                     
                        EN 71-5:2015 Sigurnost igračaka – 5. dio: Kemijske igračke (oprema) koje se ne ubrajaju u eksperimentalnu opremu
                     
                  
                        1.
                     
                     
                        EN 71-7:2014+A2:2018 Sigurnost igračaka – 7. dio: Bojila za bojenje prstima – Zahtjevi i metode ispitivanja
                        Napomena: za dopušteni konzervans klimbazol (unos 22. u tablici B.1 Priloga B ovoj normi) pretpostavka sukladnosti primjenjuje se do najveće dopuštene koncentracije od 0,2 % (ne 0,5 %). Temelj za to je „DOPUNA mišljenja o klimbazolu (P64) ref. SCCS/1506/13” Znanstvenog odbora za zaštitu potrošača, koja je prihvaćena nakon što je CEN objavio normu.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Sigurnost igračaka – 8. dio: Igračke za fizičku aktivnost u kućanstvu
                     
                  
                        3.
                     
                     
                        EN 71-12:2013 Sigurnost igračaka – 12. dio: N-nitrozamini i prekursori nitrozamina
                     
                  
                        4.
                     
                     
                        EN 71-13:2014 Sigurnost igračaka – 13. dio: Mirisne ploče za igru, kozmetički setovi i setovi za kušanje
                     
                  
                        5.
                     
                     
                        EN 71-14:2018 Sigurnost igračaka – 14. dio: Trampolini za kućnu uporabu
                     
                  
                        6.
                     
                     
                        EN 62115:2005 Električne igračke – Sigurnost
                        IEC 62115:2003 (preinačeno) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (preinačeno)
                     
                  
      
      
         
            PRILOG II.
            
                        
                           Br.
                        
                     
                     
                        
                           Upućivanje na normu
                        
                     
                     
                        
                           Datum uklanjanja
                        
                     
                  
                        1.
                     
                     
                        EN 71-3:2013+A3:2018 Sigurnost igračaka – 3. dio: Otpuštanje određenih elemenata
                     
                     
                        15. travnja 2020.
                     
                  
                        2.
                     
                     
                        EN 71-14:2014+A1:2017 Sigurnost igračaka – 14. dio: Trampolini za kućnu uporabu
                     
                     
                        22. siječnja 2020.